אל: אג"ת / חטיבת קש"ח – רע"ן בינ"ל, רע"ן פרוטוקול, רמ"ד צפון אירופה.

זרוע היבשה – רמ"ח תו"ל, רע"ן קש"ח, רע"ן תו"ל, רע"ן מת"ב, רמ"ד קש"ח.

דע : אג"ת / חטיבת קש"ח – רח"ט.

**הנדון:** השתתפות משלחת פולנית בראשות ר' אמ"ץ, M.G Pitrowski בכנס התו"ל הבינלאומי ה-3

1. **כללי :**
   1. בין התאריכים 17-20 לפברואר 2020 יתקיים במלון דניאל בהרצליה כנס התו"ל הבינלאומי ה-3 בנושא אתגרי "פיקוד משימה" בשדה הקרב המתהווה בהובלת זרוע היבשה.
   2. לכנס זומנו משתתפים מצבאות רבים כאשר אוכלוסיית היעד הינה רע"נים ורמ"חים תו"ל בדרגות סא"ל ואל"מ.
   3. M.G Pitrowski, ר' אמ"ץ הפולני אישר את השתתפותו בכנס ביחד עם משלחת.
   4. בשיחה שקיים סגן הנספח הפולני בארץ, הובהר לו ע"י גורמי ז"י כי אוכלוסיית היעד הינה סא"ל-אל"מ וכי יהיה קשה לארח גנרל שני כוכבים על פי כללי הפרוטוקול בשבוע מורכב זה.
   5. הנספח בארץ עדכן את הגנרל וזה הבין והחליט בכל זאת להשתתף לאור נושא הכנס החשוב לו מאוד ולאור התכנים האיכותיים ומתוך הבנה והסכמה כי לא יתקיימו כללי הפרוטוקול.
   6. הח"מ התוודע לנושא באיחור (מטופל בנפרד) וקיים מספר שיחות עם רמ"ח תו"ל, רע"ן תו"ל, רע"ן קש"ח ז"י, גורמי אמ"ן, ולאחר מכן גם עם רח"ט קש"ח, רע"ן בינ"ל ורמ"ד צפון אירופה בהן הציג את עמדתו כי למרות מורכבות השבוע ולמרות שהכל הוצג לסגן הנספח הפולני באופן ברור ואף התקבל, **נכון יהיה למצוא את מצב הביניים בו מקיימים את חלק מכללי הפרוטוקול ומקיימים מספר פגישות הן על מנת לחזק את השת"פ על בסיס מפת האינטרסים המשותפת והן על מנת לכבד את האורח באופן הבסיסי ביותר.**
2. **סיכום ההבנות עד כה כפי שאושרו ע"י רח"ט קש"ח, תא"ל אפי דפרין :**
   1. האורח יגיע בטיסה צבאית של חה"א הפולני (PLF034) וינחת בישראל ביום א' 16/02/2020 בשעה 21:45. האורח יעזוב עם אותו מטוס ביום שישי 21/02/2020 בשעה 16:20.
   2. מטרת הגעתו המרכזית הייתה **ונשארה** השתתפות בכנס (כולל הרצאה אחת שהוא ביקש להעביר), הגנרל ישתתף בכל ימי ותכני הכנס במלואם.
   3. למעט ארוחת ערב למטרת היכרות שתתקיים ביום שני 17/02/2020 בערב, יום זה פנוי לחלוטין והח"מ מבקש לנצל את היום הזה לקיום הפגישות להלן:

רח"ט קש"ח אישר את המלצת הח"מ לקיום הפגישות הבאות (יודגש כי נכון לרגע כתיבת מסמך זה, כל הפגישות טרם אושרו ותואמו):

* + 1. פ"נ - ר' אמ"ץ האלוף אהרון חליוה – המלצות הח"מ ונקודות לשיח יועברו ע"י הח"מ בנפרד לאור סיווג מסמך זה. באם האלוף אינו פנוי לפגישה, העלה רע"ן בינ"ל את האפשרות לפגישה עם האלוף יעקב בנג'ו, מפקד הגיס הצפוני ורח"ט תוה"ד.
    2. לאחר הפ"נ עם האלוף חליוה, ממליץ על קיום סקירה אג"מית אזורית ע"י קצין מאמ"ץ.
* אפשרות נוספת שהועלת ע"י רח"ט קש"ח הינה סקירה של מרק"ץ או שלו באופן אישי.
  + 1. פ"נ – מפקד ביה"ס לפו"ש – בנושא האפשרות של השתתפות הפולנים (ביחד עם קצינים מצ'כיה, סלובקיה והונגריה – מדינות האמנה של הח"מ) בקורס מג"דים צה"לי שיתקיים בקיץ (תהליך שהחל לפני כשלושה חודשים ומובל ע"י הח"מ ורע"ן מת"ב ז"י) . במידה ופגישה זו תתקיים בביה"ס לפו"ש, מיד עם סיומה, הח"מ ממליץ על ביצוע סיור קצר להצגת מתקני הקורס.
    2. סקירה מודיעינית אזורית – תואם עקרונית מול רס"ן שמעון אניעם, מש"ב/אמ"ן.
    3. פ"נ – תא"ל אורי גורדון – רמ"ט ז"י – תואם, תתקיים במהלך הכנס.
  1. רכב – הוסכם הן ע"י רע"ן קש"ח ז"י והן ע"י רמ"ד צפון אירופה בחטיבת קש"ח כי יסופק רכב. יש לסגור מי מקצה בסופו של דבר את הרכב, בכל מקרה הרכב לא יידרש לכל השבוע אלא למספר מופעים קצרים:
     1. יום א' 16/02/2020 – איסוף משדה התעופה למלון דניאל (רכב גדול ל-8 אנשים ללא צורך במדריך).
     2. יום ב' 17/02/2020 – איסוף ממלון דניאל לפגישות (סבירות גדולה קריה וג'וליס) והחזרה למלון (רכב ללא צורך במדריך).
     3. ימים ג'-ה' - לא נדרש רכב.
     4. יום ו' – הסעה ממלון דניאל לשדה התעופה.
        + לאור שיחה של הח"מ עם רע"ן תו"ל, סא"ל צח משה ובהמלצתו, החליט הח"מ כי לסיור המודרך ביום רביעי בשעה 14:00 ייסע הגנרל עם כלל המשתתפים באוטובוס ע"מ להקשיב להדרכה.
        + יום שישי – נבחנת האפשרות לקיים סיור תיירות בירושלים טרם הטיסה ובהתאם ללו"ז ולכן ייתכן שיידרש רכב ומדריך מהבוקר.
  2. הגעת הח"מ – הח"מ יגיע עם המשלחת הפולנית על מטוס חה"א הפולני, ילווה את הגנרל בכל הפגישות ולאחר תחילת הכנס יטוס בימים ג' או ד' בחזרה לפולין בטיסה מסחרית. במידה ויש עדיין חדרים פנויים, מבקש להקצות חדר במלון דניאל ובמידה ולא במלון סמוך.
  3. אשתו של גנרל פיטרובסקי מגיעה איתו. הלו"ז שלה באחריות מלאה של הנספח הצבאי הפולני ושל שגרירות פולין בישראל.

1. **רשימת הנושאים הפתוחים לטיפול:**
   1. נחיתת והמראת המטוס הצבאי הפולני וסידורי השדה – להבנתי תיאום שהחל בין הנספח הפולני לקש"ח ז"י – הח"מ לא מכיר את הסטטוס וגם לא את הנהלים. במידה ונדרשת התערבותו, אנא לעדכן.
   2. רכבים – בהתאם לנכתב בסעיף 2.ד. כמו כן יש לתאם את הגעת הרכב לאיסוף מהמטוס.
   3. תיאום פגישות ליום ב' 17/02/2020 – אחריות רמ"ד צפון אירופה והח"מ.
   4. הרצאת הגנרל בכנס – בוצע תיאום מקדים מול רע"ן תו"ל ז"י. במידה וקיימים פערים כלשהם, אנא לערב את הח"מ.
   5. החלפת תשורות – תקבע ע"י רע"ן פרוטוקול חטיבת הקש"ח בהתאם לכללי הפרוטוקול וללו"ז הפגישות. בפגישה עם תא"ל גורדין, הוגדר ע"י הזרוע כי לא תתקיים החלפת תשורות.
   6. משתתפים נוספים מתוך המשלחת הפולנית בפגישות – הח"מ אינו רואה לנכון כי כל המשלחת הפולנית תשתתף בפגישות עם הגנרל. רשימת המשתתפים תקבע בהמשך בהתאם לתוכן הפגישות.
2. **סיכום :**
   1. **פוליטי / מדיני –** את אשר ברור לי בכל פעולה ופגישה בשנה וחצי האחרונות כחלק מתפקידי כנספח ההגנה בפולין, אכתוב כאן בשורה אחת, **יש להוציא את כל המצב הפוליטי הרעוע בין המדינות מהשיח הצבאי והביטחוני בכלל ומהכנס הזה בפרט.**
   2. **צבאי-בטחוני –** מפקדי הצבא הפולני הבכירים ביותר, מעריכים מאוד את מדינת ישראל בכלל ואת צה"ל בפרט. זו תחושה המלווה אותי **בכל** הפגישות והביקורים אותן קיימתי בשנה וחצי האחרונות שתורגמה הלכה למעשה לפעילות ולשת"פ הנמצא בהתהוות ואשר יש לו מקום רב להתפתח באינטרס משותף לשתי המדינות (אמ"ן, אגף תקשוב, מז"י, אכ"א (משלחות) סיבט – ייצוא בטחוני ועוד).
   3. **מפת האינטרסים -** למרות שפולין אינה נמצאת גבוה, בשלב זה, ברשימת המדינות איתם מקיים צה"ל שת"פ מבצעי איכותי, מדובר במדינה מרכזית ומשמעותית בנאט"ו ויהיה נכון מאוד בראייתי, לנצל את ההזדמנות כי ר' אמ"ץ הפולני, גנרל פיטרובסקי החליט להשתתף בכנס ולרתום אותו בתור גנרל בכיר בדרגתו ותפקידו הנמצא רבות במסדרונות נאט"ו בתרגילים ובתכניות האופרטיביות לטובת האינטרסים הצבאיים והביטחוניים שלנו.
   4. לפני כשלושה חודשים הציבו הפולנים גדוד מוקטן (230 מפקדים ולוחמים) ביוניפי"ל בלבנון – השאר בע"פ.
   5. בראייתי לאור זאת כי הגנרל פיטרובסקי נמצא כבר בארץ, העלות של ארגון מספר פגישות נמוכה מאוד ביחד לתועלת שהיא תניב. אני סבור כי הצעת הח"מ "לעיבוי" השתתפותו בכנס נותנת מענה טוב מאוד למילוי מפת האינטרסים הצה"לית מחד, ללא קיום כל כללי הטקס והפרוטוקול שיכבידו על זרוע היבשה בשבוע מורכב זה מאידך.
   6. הערכה רבה למפקדי וקציני חטיבת הקש"ח וזרוע היבשה על הגמישות והקואופרטיביות למרות מורכבות השבוע.
   7. מאחל לכולנו בהצלחה בהשתלמות ובביקור.

אל"מ איתי ברין

נספח הגנה

וורשה, פולין